Akken yesɛa umḍiq n tira n wawal «Ungal», ladɣa deg teɣlaft tamezwarut n udlis i yesɛa wazal ula amek i yettwaru, ama d isekkilen (temɣer d temẓi-nsen) akked yini swayes i yettwaru. Temgarad, ihi, tira n wawal-agi «ungal», yella wanida meqqret, zuret tira-s, deg umedya deg ungal n Abdellah Hamane, Urar d leḥmala n temẓi. Yella wanida i reqqiqet, meẓẓiyet almi qrib ur d-iban ara, am ungal n Rachida Bensidhoum, Lḥif d usirem.